Ειδικό εποχικό βοήθημα ΔΥΠΑ (πρώην ΟΑΕΔ)
Αίτηση υπαγωγής στο Ειδικό Εποχικό Βοήθημα
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να παρέχει την εργασία του στην Ελλάδα.
Ο αιτών πρέπει να υπάγεται στην υποχρεωτική ασφάλιση του e-ΕΦΚΑ.
Ο αιτών πρέπει να ασκεί ένα από τα παρακάτω επαγγέλματα: οικοδόμου, λατόμου, ασβεστοποιού, πλινθοποιού, αγγειοπλάστη, δασεργάτη, ρητινοσυλλέκτη, καπνεργάτη, μουσικού μέλους του οικείου επαγγελματικού σωματείου, υποδηματεργάτη, μισθωτού ναυπηγοεπισκευαστικής ζώνης, χειριστή εκσκαπτικών, ανυψωτικών, οδοποιητικών, γεωτρητικών μηχανημάτων, ηθοποιού, τεχνικού κινηματογράφου και τηλεόρασης, χειριστή και βοηθού χειριστή κινηματογράφου, ελεγκτή κινηματογράφου και θεάτρου, ταμία κινηματογράφου και θεάτρου, μισθωτού τουριστικού και επισιτιστικού κλάδου, καθώς και σμυριδεργάτη.
Δικαιούχοι είναι και οι μισθωτοί της ναυπηγοεπισκευαστικής ζώνης, εφόσον υπάγονται στην υποχρεωτική ασφάλιση του e-ΕΦΚΑ , όταν παρέχουν την εργασία τους σε επιχειρήσεις με έδρα στην Ελλάδα και δραστηριότητες σε ένα ή περισσότερα κράτη – μέλη της ΕΕ (άρθ. 14 παρ. 1 του Ν. 3762/09, ΦΕΚ 75Α’/15-05-2009)
Συνταξιούχοι την 10/09, που κατά το προηγούμενο έτος ασκούσαν ένα από τα παραπάνω επαγγέλματα και έχουν τις προϋποθέσεις για τη λήψη του βοηθήματος, δικαιούνται το εποχικό βοήθημα, εφόσον η σύνταξη που λαμβάνουν (κύρια και επικουρική) είναι μικρότερη από την κατώτερη σύνταξη που χορηγεί ο e-ΕΦΚΑ στους ασφαλισμένους του κατά το έτος καταβολής του βοηθήματος
Ο αιτών πρέπει να έχει πραγματοποιήσει το ημερολογιακό έτος που προηγείται του έτους καταβολής του βοηθήματος από πενήντα (50) έως διακόσιες δέκα (210) ημέρες ασφάλισης στον κλάδο του.
Για τους σμυριδορύκτες Νάξου απαιτούνται από πενήντα (50) έως διακόσιες σαράντα (240) ημέρες ασφάλισης στον κλάδο τους.
Οι μισθωτοί τουριστικών και επισιτιστικών επαγγελμάτων πρέπει να έχουν πραγματοποιήσει κατά το ημερολογιακό έτος που προηγείται της καταβολής του βοηθήματος εβδομήντα πέντε (75) τουλάχιστον ημερομίσθια και όχι περισσότερα από πενήντα (50) ημερομίσθια κατά τη χρονική περίοδο από 1η Οκτωβρίου έως 31 Δεκεμβρίου του προηγούμενου της καταβολής ημερολογιακού έτους.
Για τους χειριστές εκσκαπτικών, ανυψωτικών, οδοποιητικών κ.λπ. μηχανημάτων απαιτούνται από εβδομήντα (70) έως διακόσιες δέκα (210) ημέρες ασφάλισης στον κλάδο τους.
Για τους οικοδόμους απαιτείται να απασχολούνται αποκλειστικά στον κλάδο και να έχουν πραγματοποιήσει το ημερολογιακό έτος που προηγείται του έτους καταβολής του βοηθήματος αποκλειστικά σε οικοδομικές εργασίες από ενενήντα πέντε (95) έως διακόσιες δέκα (210) ημέρες εργασίας. Στις ανωτέρω ημέρες συμπεριλαμβάνεται η προσαύξηση 20% και οι αναλογούσες ημέρες άδειας. Ουσιαστικά δηλαδή δικαιούται το βοήθημα ο ασφαλισμένος που πραγματοποιεί από εβδομήντα τρεις (73) έως εκατόν εξήντα τρεις (63) πραγματικές ημέρες εργασίας. Επιπροσθέτως, απαιτείται να μην είναι εργολάβοι ή υπεργολάβοι οικοδομικών εργασιών που απασχολούν περισσότερους από τρεις (3) μισθωτούς.
Το σύνολο των ημερομισθίων που έχουν πραγματοποιηθεί κατά το ημερολογιακό έτος που προηγείται της καταβολής να μην υπερβαίνει τα διακόσια σαράντα (240) ημερομίσθια.
Τα ημερομίσθια που έχουν τυχόν πραγματοποιηθεί σε άλλους κλάδους κατά το ημερολογιακό έτος που προηγείται της καταβολής να μην είναι περισσότερα από αυτά που πραγματοποιήθηκαν στον επαγγελματικό κλάδο ως μέλη του οποίου ζητείται το βοήθημα.
Ο αιτών πρέπει να έχει την ιδιότητα του μισθωτού του οικείου κλάδου, κατά την περίοδο καταβολής του βοηθήματος (10/09-30/11)
Δεν είναι δικαιούχοι όσοι συγκεντρώνουν προϋποθέσεις τακτικής επιδότησης κατά τον χρόνο καταβολής του βοηθήματος. Σε περίπτωση που η τακτική επιδότηση ανεργίας εμπίπτει μέσα στην περίοδο καταβολής του βοηθήματος (10/09 – 30/11), τότε το εποχικό βοήθημα συμψηφίζεται με το αντίστοιχο ποσό της τακτικής ανεργίας
Στερούνται το ειδικό εποχικό βοήθημα του έτους, στο οποίο περιλαμβάνεται το μεγαλύτερο διάστημα της εκπαίδευσής τους, οι δικαιούχοι που συμμετέχουν σε προγράμματα επαγγελματικής κατάρτισης του ΔΥΠΑ (πρώην ΟΑΕΔ) και λαμβάνουν εκπαιδευτικό επίδομα (άρθ. 37 παρ. 5Α του Ν. 1836/89).
Η διαδικασία αφορά στην υπαγωγή του αιτούντος στο πρόγραμμα "Ειδικό εποχικό βοήθημα". Η έναρξη της διαδικασίας υποβολής εκδήλωσης ενδιαφέροντος για την υπαγωγή στο πρόγραμμα, ξεκινά τον Σεπτέμβριο κάθε έτους, μετά από ανακοίνωση της ΔΥΠΑ και λήγει στο τέλος Νοεμβρίου.
Αριθμός Μητρώου Κοινωνικής Ασφάλισης (ΑΜΚΑ)
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Υπεύθυνη δήλωση που αφορά αιτούντες οικοδόμους
Υπεύθυνη Δήλωση που αφορά αιτούντες με τις κατηγορίες (εκτός οικοδόμους)
Βεβαίωση του οικείου επαγγελματικού σωματείου μουσικών, χορευτών και τεχνικών απασχολούμενων σε ζωντανές οπτικοακουστικές εκδηλώσεις.
Άδεια χειριστή μηχανημάτων (ευκρινές φωτοαντίγραφο)
Βεβαίωση της οικείας αρχής για την απόδειξη του τόπου κατοικίας
Προκειμένου για μουσικούς, απαιτείται κατάθεση της βεβαίωσης εγγραφής τους στο οικείο επαγγελματικό σωματείο.
Τα στοιχεία του εκκαθαριστικού σημειώματος ΔΟΥ αναζητούνται από τη Γενική Γραμματεία Πληροφοριακών Συστημάτων Δημόσιας Διοίκησης (ΓΓΠΣΔΔ)
Φωτοτυπία της πρώτης σελίδας του λογαριασμού τραπέζης, στον οποίο ο αιτών είναι πρώτος δικαιούχος, ώστε να φαίνεται ο αριθμός καταθετικού λογαριασμού (ΙΒΑΝ). Αυτό το δικαιολογητικό επισυνάπτεται ή προσκομίζεται μόνο εάν δεν έχει δηλωθεί στο παρελθόν για οποιαδήποτε παροχή του Οργανισμού ή εάν έχει αλλάξει.
Στην περίπτωση υποβολής της αίτησης μέ φυσική παρουσία σε ΚΕΠ, απαιτείται απλή αναφορά του ΑΦΜ του αιτούντος.
Στην περίπτωση υποβολής της αίτησης μέ φυσική παρουσία σε ΚΕΠ, απαιτείται απλή αναφορά του ΑΜΚΑ του αιτούντος.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Προκειμένου για χειριστές ανυψωτικών κ.λπ. μηχανημάτων, απαιτείται κατάθεση της άδειας χειριστού (άδειας εξασκήσεως επαγγέλματος).
Τα στοιχεία ασφάλισης διασταυρώνονται από το ηλεκτρονικό σύστημα του e-ΕΦΚΑ (πρώην ΙΚΑ – ΕΤΑΜ). Υποχρεούνται να τα προσκομίσουν μόνο στις περιπτώσεις που ασφαλίζονται με πλασματικό τρόπο (π.χ. δασεργάτες, ηθοποιοί, σμυριδορύκτες Νάξου κλπ.).
Βεβαίωση της οικείας αρχής για την απόδειξη του τόπου κατοικίας για την επαγγελματική κατηγορία των σμυριδορυκτών της Νάξου σύμφωνα με την αριθ. 30659/31-03-1989 Υ.Α..
Ο ενδιαφερόμενος πολίτης δηλώνει κατά περίπτωση ότι: - ασκεί αποκλειστικά το επάγγελμα του κλάδου του - δεν συμμετέχει σε πρόγραμμα κατάρτισης της ΔΥΠΑ (πρώην ΟΑΕΔ), το μεγαλύτερο διάστημα του οποίου περιλαμβάνεται στο έτος καταβολής - δεν λαμβάνει σύνταξη (κύρια και επικουρική) ίση ή μεγαλύτερη από την κατώτατη σύνταξη γήρατος του ΕΦΚΑ (πρώην ΙΚΑ – ΕΤΑΜ) - πρέπει να έχει συμπληρώσει το 18ο έτος της ηλικίας του.
Ο ενδιαφερόμενος πολίτης δηλώνει κατά περίπτωση ότι: - ασκεί αποκλειστικά το επάγγελμα του οικοδόμου - δεν συμμετέχει σε πρόγραμμα κατάρτισης της ΔΥΠΑ (πρώην ΟΑΕΔ), το μεγαλύτερο διάστημα του οποίου περιλαμβάνεται στο έτος καταβολής - δεν απασχολεί περισσότερους από τρεις (3) μισθωτούς ως εργολάβος ή υπεργολάβος - δεν λαμβάνει σύνταξη (κύρια και επικουρική) ίση ή μεγαλύτερη από την κατώτατη σύνταξη γήρατος του ΕΦΚΑ (πρώην ΙΚΑ – ΕΤΑΜ) - πρέπει να έχει συμπληρώσει το 15ο έτος της ηλικίας του.
Προκειμένου για υπηκόους τρίτων χωρών, τα στοιχεία της άδειας διαμονής ή της βεβαίωσης κατάθεσης της ηλεκτρονικής αίτησης για ανανέωση της άδειας διαμονής στους οποίους παρέχεται πρόσβαση στην αγορά εργασίας για εξαρτημένη εργασία και για ανεξάρτητες υπηρεσίες ή έργου (εργολάβους, υπεργολάβους κλπ.), αναζητούνται από το Υπουργείο Εσωτερικών.
ΥΨΟΣ ΕΙΔΙΚΩΝ ΕΠΟΧΙΚΩΝ ΒΟΗΘΗΜΑΤΩΝ 1. Το ύψος του ειδικού εποχικού βοηθήματος, προκειμένου για οικοδόμους, ορίζεται στο 70% του 37πλασίου του εκάστοτε ισχύοντος ημερομισθίου ανειδίκευτου εργάτη. 2. Το ύψος του ειδικού εποχικού βοηθήματος σμυριδεργάτη ορίζεται στο 70% του 50πλασίου του εκάστοτε ισχύοντος ημερομισθίου ανειδίκευτου εργάτη. 3. Το ύψος του ειδικού εποχικού βοηθήματος για τα επαγγέλματα των δασεργατών –ρητινοσυλλεκτών, καπνεργατών, αγγειοπλαστών -κεραμοποιών-πλινθοποιών και μισθωτών ναυπηγ/κής ζώνης ορίζεται στο 70% του 35πλασίου του εκάστοτε ισχύοντος ημερομισθίου ανειδίκευτου εργάτη. 4. Το ύψος του ειδικού εποχικού βοηθήματος για τα επαγγέλματα των μουσικών –τραγουδιστών, ηθοποιών, υποδηματεργατών, χειριστών-βοηθών χειριστών κιν/φου, ελεγκτών θεάτρου - κιν/φου, ταμιών κιν/φου – θεάτρου, τεχνικών κιν/φου & τηλεόρασης, ταξιθετών θεάτρου -κιν/φου, χειριστών εκσκαπτικών ανυψωτικών οδοποιητικών κλπ μηχανημάτων και μισθωτών τουριστικού και επισιτιστικού κλάδου, χορευτών - μέλη των οικείων κλαδικών ή ομοιοεπαγγελματικών σωματείων, καθώς και των τεχνικών απασχολούμενών σε ζωντανές οπτικοακουστικές εκδηλώσεις -μέλη των οικείων κλαδικών ή ομοιοεπαγγελματικών σωματείων, ορίζεται στο 70% του 25πλασίου του εκάστοτε ισχύοντος ημερομισθίου ανειδίκευτου εργάτη.
Προώθηση της απασχόλησης της επαγγελματικής κατάρτισης και άλλες διατάξεις.
Προσθήκη του επαγγέλματος του ταξιθέτου θεάτρου - κινηματογράφου στους δικαιούχους εποχικού βοηθήματος.
Ειδικό Βοήθημα προς ομοειδείς επαγγελματικές κατηγορίες και μεμονωμένους ασφαλισμένους.
Χρόνος καταβολής ειδικού εποχικού βοηθήματος.
Σχετικά με τον απαιτούμενο αριθμό ημερομισθίων για την καταβολή ειδικού εποχικού βοηθήματος.
Απαιτούμενα ημερομίσθια για την καταβολή επιδόματος στους σμυριδωρύκτες Νάξου
Όροι και προϋποθέσεις για την καταβολή εποχικού βοηθήματος στους ταξιθέτες θεάτρου - κινηματογράφου
Καθορισμός διαδικασίας καταβολής του ειδικού εποχιακού βοηθήματος του άρθρου 22 του ν.1836/1989 και τροποποίηση της υπ’ αριθμ. ΔΙΑΔΠ/Α/12604/4.7.2003 κοινής υπουργικής απόφασης «Καθορισμός διοικητικών διαδικασιών αρμοδιότητας Υπουργείου Εργασίας και Κοινωνικών Ασφαλίσεων (ΔΥΠΑ (πρώην ΟΑΕΔ)) και των αντιστοίχων εντύπων τους που διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.), Φ.Ε.Κ. 927/Β ́).
Καθορισμός διοικητικών διαδικασιών αρμοδιότητας ΔΥΠΑ (πρώην ΟΑΕΔ) σχετικά με την έκδοση βεβαιώσεων, υποβολής αιτήσεων παροχών και ανανέωση δελτίου ανεργίας που δύνανται να διεκπεραιώνονται και μέσω των ΚΕΠ και κατάργηση της ΔΙΑΔΠ/Α/12604 (ΦΕΚ927Β/2003), όπως τροποποιήθηκε με την 13908/21 (ΦΕΚ 1521/Β/15-04-2021) Άρθ. 4 παρ 3 (https://www.et.gr/api/DownloadFeksApi/?fek_pdf=20210201521)
Καταβολή ειδικού εποχικού βοηθήματος έτους 2023, στις κατηγορίες του άρθρου 22 του Ν. 1836/89 όπως ισχύει.
Για οποιαδήποτε καταγγελία που αφορά τον Οργανισμό ο ενδιαφερόμενος μπορεί να αποστείλει μήνυμα στην ηλεκτρονική διεύθυνση kataggelies@oaed.gr ή να συμπληρώσει την αντίστοιχη φόρμα στον ιστότοπο της ΔΥΠΑ ή να καλέσει στις Περιφερειακές Διευθύνσεις του Οργανισμού.
Η υπηρεσία παρέχεται μέσω ΚΕΠ και ηλεκτρονικά μέσω της ενιαίας ψηφιακής πύλης gov.gr https://www.gov.gr/upourgeia/upourgeio-ergasias-kai-koinonikon-upotheseon/demosia-uperesia-apaskholeses-d-up/eidiko-epokhiko-boethema-oaed
Έλεγχος πληρότητας προϋποθέσεων και δικαιολογητικών
Είσοδος στην πλατφόρμα υποβολής αιτημάτων ΔΥΠΑ
Παραλαβή αριθμού πρωτοκόλλου από τον αιτούντα
Επιλογή τρόπου διεκπεραίωσης της υπηρεσίας (ηλεκτρονικά ή μέσω ΚΕΠ)
Σκανάρισμα δικαιολογητικών και αποστολή δικαιολογητικών στο αρμόδιο ΚΠΑ2 μέσω email
Ενημέρωση του αιτούντος και κατάθεση ποσού
Έλεγχος στοιχείων διεύθυνσης και τραπεζικού λογαριασμού
Πληκτρολόγηση ΙΒΑΝ νέου λογαριασμού και επισύναψη αποδεικτικού ή επιβεβαίωση στοιχείων διεύθυνσης και τραπεζικού λογαριασμού αιτούντος